Driksnas sils

Driksnas silsMinistru kabineta noteikumi Nr.687 Dabas parka "Driksnas sils" individuālie aizsardzības un izmantošanas noteikumi  ir dabas parks Latgalē. Izvietojies Madonas—Trepes vaļņa vidusdaļā uz dienvidiem no Aiviekstes, administratīvi ietilpst Madonas novada Ļaudonas pagastā. Dabas parks aizņem Driksnu silu Madonas—Trepes vaļņa daļā 5 km garumā un ap 1,5 km platumā un ietver arī Drikšņa un Pārkārtņa ezerus. Izveidots 1990. gadā,  lai saglabātu 6 ES Biotopu direktīvas 1. pielikuma biotopus, 2 Latvijā aizsargājamus biotopus, 3 Eiropā aizsargājamas augu sugu atradnes un 10 Latvijā retas augu sugas, kas reprezentē Austrumlatvijas sauso priežu mežu floru. Teritorija ir viena no nedaudzajām vietām valstī, kur sastop sausieņu priežu mežus, kas izveidojušies uz osiem vai osveida vaļņiem. Te sastopama šim biotopam raksturīga augu suga — meža silpurene, kas aug kopā ar citām gaismas prasīgām mežu sugām un veido īpašas, osu mežiem raksturīgas augu sabiedrības ar garkāta ģipseni, zāļlapu smiltenīti, Ruiša pūķgalvi, šaurlapu lakaci. Teritorijā ir bagātīga augu sugas pļavas linlapes atradne, kas ir viena no Latvijā zināmajām 5 atradnēm.Dabas aizsardzības pārvalde. Driksnas sils Natura 2000 teritorija.

 Atsauces 

Kategorija:Latvijas dabas parki
Kategorija:Natura 2000
Kategorija:Madonas novads